Document ID: 32006D0617

NEUVOSTON PÄÄTÖS,
tehty 24 päivänä heinäkuuta 2006,
kansainvälisen järjestäytyneen rikollisuuden vastaisen Yhdistyneiden Kansakuntien yleissopimuksen maitse, meritse ja ilmateitse tapahtuvan maahanmuuttajien salakuljetuksen kieltämistä koskevan lisäpöytäkirjan tekemisestä Euroopan yhteisön puolesta tämän pöytäkirjan niiden määräysten osalta, jotka kuuluvat Euroopan yhteisön perustamissopimuksen III osan IV osaston soveltamisalaan
(2006/617/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 62 artiklan 2 alakohdan ja 63 artiklan 3 alakohdan sekä 66 artiklan yhdessä 300 artiklan 2 kohdan ensimmäisen alakohdan ja 300 artiklan 3 kohdan ensimmäisen alakohdan kanssa,
ottaa huomioon komission ehdotuksen,
ottaa huomioon Euroopan parlamentin lausunnon (1),
sekä katsoo seuraavaa:
(1)
Neuvosto valtuutti komission neuvottelemaan pöytäkirjasta yhteisön puolesta yhteisön toimivaltaan kuuluvien asioiden osalta.
(2)
Neuvosto antoi komissiolle ohjeet neuvotella yhteisön liittymisestä kyseiseen kansainväliseen välineeseen.
(3)
Neuvottelut saatiin tuloksellisesti päätökseen, ja 12 päivänä joulukuuta 2000 yhteisö allekirjoitti laaditun välineen 8 päivänä joulukuuta 2000 tehdyn neuvoston päätöksen 2001/87/EY (2) mukaisesti.
(4)
Eräät jäsenvaltiot ovat jo liittyneet pöytäkirjaan, kun taas toisissa jäsenvaltioissa ratifiointiprosessi on vielä kesken.
(5)
Tämä päätös ei vaikuta Yhdistyneen kuningaskunnan ja Irlannin asemaan Schengenin säännöstön sisällyttämisestä osaksi Euroopan unionia tehdyn pöytäkirjan mukaisesti ja Euroopan unionista tehtyyn sopimukseen ja Euroopan yhteisön perustamissopimukseen liitetyn, Yhdistyneen kuningaskunnan ja Irlannin asemasta tehdyn pöytäkirjan mukaisesti; näin ollen tämä päätös ei sido Yhdistynyttä kuningaskuntaa eikä Irlantia siltä osin kuin se koskee yhteisön ulkoisen toimivallan käyttämistä aloilla, joilla yhteisön sisäinen lainsäädäntö ei sido Yhdistynyttä kuningaskuntaa ja/tai Irlantia.
(6)
Tämä päätös ei vaikuta Tanskan asemaan Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemasta tehdyn pöytäkirjan mukaisesti; näin ollen Tanska ei osallistu sen tekemiseen eikä se sido sitä.
(7)
Yhteisö hyväksyi yleissopimuksen lopullisesti 29 päivänä huhtikuuta 2004 tehdyllä neuvoston päätöksellä 2004/579/EY (3), mikä on yleissopimuksen 37 artiklan 2 kappaleen mukaan edellytys sille, että yhteisö voi tulla pöytäkirjan osapuoleksi.
(8)
Yleissopimuksen 36 artiklan 3 kappaleessa ja pöytäkirjan 21 artiklan 3 kappaleessa asetetut muut edellytykset sille, että yhteisö voi tallettaa hyväksymiskirjan, ovat täyttyneet.
(9)
Siltä osin kuin pöytäkirjan määräykset kuuluvat perustamissopimuksen III osan IV osaston soveltamisalaan, pöytäkirjan tekeminen olisi hyväksyttävä yhteisön puolesta.
(10)
Siltä osin kuin pöytäkirjan määräykset kuuluvat perustamissopimuksen 179 ja 181 a artiklan soveltamisalaan, pöytäkirjan tekeminen yhteisön puolesta olisi hyväksyttävä erillisellä neuvoston päätöksellä. (4)
11)
Hyväksymiskirjan tallettaessaan yhteisön olisi myös talletettava julistus, josta ilmenee yhteisön toimivalta salakuljetusta koskevan pöytäkirjan 21 artiklan 3 kappaleen mukaan pöytäkirjan soveltamisalaan kuuluvissa asioissa,
ON PÄÄTTÄNYT SEURAAVAA:
1 artikla
Hyväksytään Euroopan yhteisön puolesta kansainvälisen järjestäytyneen rikollisuuden vastaisen Yhdistyneiden Kansakuntien yleissopimuksen maitse, meritse ja ilmateitse tapahtuvan maahanmuuttajien salakuljetuksen kieltämistä koskeva lisäpöytäkirja, joka on liitteenä I.
Yhteisön virallista vahvistamista koskevaan asiakirjaan sisältyy liitteenä II oleva julistus, josta ilmenee pöytäkirjan 21 artiklan 3 kappaleen mukaisesti yhteisön toimivalta.
2 artikla
Tätä päätöstä sovelletaan siltä osin kuin pöytäkirjan määräykset kuuluvat perustamissopimuksen III osan IV osaston soveltamisalaan.
3 artikla
Oikeutetaan neuvoston puheenjohtaja nimeämään henkilö, jolla on valtuudet tallettaa virallista vahvistamista koskeva asiakirja yhteisöä sitovasti.
Tämä päätös julkaistaan Euroopan unionin virallisessa lehdessä.
Tehty Brysselissä 24 päivänä heinäkuuta 2006.

Labels: 0
11
5